PROTOKOLL FRA  UNIVERSTETSSTYRETS STUDIEKOMITE  MØTE 9 - 04	
	
FREDAG 3. DESEMBER 2004 KL 12 15 – 14 30.

Til stede fra komiteen: Prorektor Anne-Brit Kolstø, leder, studiedekan Trygve Wyller, TF, studiedekan Tor Egil Førland, HF, seksjonsleder Hanne Sølna, MN (vara for studiedekan Nils Christophersen), studiedekan Morten Rykke, OD (vara for studiedekan Per A. Brodal, Med.fak.) dekan Asbjørn Rødseth, SV, studiedekan Frøydis Hertzberg, UV, professor Gunnar Handal, Fagområdet for universitetspedagogikk, førsteamanuensis Beatrice Halsaa, SKK, Boel Christensen Scheel, Studentparlamentet, Eirik Nedrelid, Studentparlamentet, Jon Arne Tandberg (vara for Sigurd Berg), Studentparlamentet, biblioteksdirektør Jan Erik Røed, UB (observatør). 
Andre: Påtroppende studiedekan UV, professor Doris Jorde, personaldirektør Elisabeth Halsen, OPA og rådgiver Heidi Christophersen SFA/SLS (begge sak 1), seniorrådgiver Olaug Kristine Bringager (sak 2), rådgiver Hanna Ekeli, UV/LAProgrammet (sak 4), studieveileder Anne-Lise Siljeholm Hansen, MN og seksjonssjef Ann Elin Brattebø Andersen, Informasjonsavd.(begge sak 5).
Sekretariat: Påtroppende studiedirektør Monica Bakken (sak 5 og 1), seniorrådgiver Kirsti Harg, SFA/stab, konst. seksjonssjef Bente Ringlund, SFA/Seksjon for studieadministrasjon. 
Forfall: studiedekan Finn Arnesen, JF, studiedekan Nils D. Christophersen, MN, studiedekan Per Brodal, Med.fak.

0	Godkjenning av dagsorden. 
Dagsorden ble godkjent, sak 5 tas først pga SOs frist. 

	Orienteringssaker: 
•	Årsrapport til styret om studiekvalitetsarbeidet ved UiO. November 2004, jf. behandling i komiteen 29. oktober (utsendt). (Noen mindre endringer foretatt.) 
•	Kopi av brev som viser til rektors behandling og godkjenning 27. oktober av studieplan for Master in Evolution, Ecology and Conservation for avtale om joint degree og søknad til EU-programmet ERASMUS MUNDUS i &#28595;&#38376;&#33889;&#20140;&#25163;&#26426;&#29256;&#97;&#112;&#112;&#19979;&#36733; med Oxford Universitet, United Kingdom og Pierre et Marie Curie Universitet, Paris VI, Frankrike, via CEES, Biologisk institutt (utsendt). 
•	Kopi av brev av 25. oktober til fakulteter og enheter: Krav til bachelorgrad: Om godkjenning av emnegrupper på 40 stp. (utsendt).
•	NOKUTs brev 22. november 2004: Utdanningskvalitetsprisen 2005 – utlysing.
Prisen deles ut 5. mai 2005, enhetene anmodes om å foreslå kandidater til prisen innen fristen fra universitetsdirektøren 15. januar. (UiO skal prioritere forslagene før oversendelse til NOKUT senest 15. februar.)  

1.9-4	Muntlig informasjon og –veiledning: Vitenskapelig ansattes rolle og ansvar
J.nr. 02/10676
Universitetsdirektørens notat av 13. november 2004 på grunnlag av arbeid i IVER-prosjektet (informasjon og veiledning i en reformtid, se http://www.admin.uio.no/sfa/sls/IVER )var utsendt sammen med det utformede tillegg til UiOs serviceerklæring: ”UiOs informasjonstjenester for studenter – hva du kan forvente av UiO, og hva UiO kan forvente av deg.” Serviceerklæringen er tilgjengelig på http://www.uio.no/studier/serviceerklering/ .
Vedtak: Studiekomiteen anbefaler rektor å vurdere en henvendelse til enhetene om de vitenskapelig ansattes ansvar for korrekt informasjon i studieadministrative spørsmål gjennom å henvise til rett instans. De ansatte gjøres kjent med dokumentet ”UiOs informasjonstjenester for studenter – hva du kan forvente av UiO, og hva UiO kan forvente av deg.” Diskusjonen i komiteen legges til grunn for en slik henvendelse.

2.9-04	Utkast til strategisk plan
J.nr. 04/3299
	Det vises til studiekomiteens seminar om strategisk plan 27. august og til orienteringssak i møtet 29. oktober med prosjektleders tilbakemelding og de reviderte dokumenter til universitetsstyrets møte 12. oktober. Som kjent ba universitetsstyret i møtet 12. oktober rektor om å komme tilbake med et notat som klargjorde hans vurdering av de viktigste utfordringene Universitetet i Oslo står overfor og de strategiske veivalg universitetet bør gjøre for å møte disse utfordringene. Rektors foreløpige utkast til deler av notatet datert 28. november var utsendt til diskusjon i universitetsstyrets forskningskomite og studiekomite 
	Vedtak: Studiekomiteens diskusjon formidles til rektor.

3.9-04	 Overskytende studiepoeng i mastergraden i rettsvitenskap
	J.nr. 04/11343
	Det juridiske fakultet har studenter som begynte på cand.jur.-studiet normert til 6 år, men nå er overgangsstudenter og fullfører mastergradsstudiet i rettvitenskap normert til 5 år/300 stp. Overgangsstudenter med gammel, ikke integrert ex.phil. og ex.fac. har dermed ikke ”plass” til de valgfagene(til sammen ett semester) alternativt stor oppgave på 60 stp som er en del av både gammel og ny struktur. Det innebærer at studenter ikke kan velge 60 stp oppgave i stedet for 30 stp oppgave. Fakultetet ønsker å opprettholde muligheten for 60 stp oppgave også for overgangsstudentene selv om det går utover rammen på 300 stp med 30 stp. Tilsvarende anføres for studenter som i stedet for valgfag har tatt utenlandsopphold. Disse studentene ønsker godkjent utenlandsstudier integrert i graden på linje med tidligere og senere studenter. Også i dette tilfellet vil det da dreie seg om en grad på 330 stp. Universitetsdirektørens notat av 5.november var utsendt.
	Vedtak: Studiekomiteen anbefaler universitetsledelsen å slutte seg til at Det juridiske fakultet som ledd i overgangsordning får anledning til å utstede graden Master i rettsvitenskap omfattende 330 studiepoeng til studenter som har ex.phil./ex.fac.  på 30 studiepoeng og som skriver masteroppgave på 60 studiepoeng eller tar ett semesters studier i utlandet som inngår i graden.

 4.9-04 Masterspesialisering i samfunnsfagdidaktikk innenfor lektor- og adjunktprogrammet
	J.nr. 00/14447
	Universitetsdirektørens notat av 23. november var utsendt.
Vedtak: Studiekomiteen anbefaler universitetsledelsen å godkjenne det fremlagte forslag i samfunnsfagdidaktikk i lektor- og adjunktprogrammet. Opplegget legges til grunn for studietilbud til studenter med samfunnsfaglig fordypning som har fått innpassing i lektor- og adjunktprogrammet og har fullført den praktisk-pedagogiske del av programmet. Masterspesialisering i samfunnsfagdidaktikk tilbys fast fra vårsemesteret 2007 under forutsetning av at fakultetet har etablert de forutsatte vitenskapelige ressurser i samfunnsfagdidaktikk.

5.9.-04	 Forslag om prøveordning for 2005/06 med opprettelse av eget søkeralternativ i SO: fritt sammensatt årsstudium i realfag
	J.nr. J.nr. 04/9667
Universitetsdirektørens notat av 22 november var utsendt. Det vises også til behandling av sak 8.8-04 i forrige møte.
Vedtak: Studiekomiteen anbefaler universitetsledelsen å godkjenne prøveordning for 2005/06 med opprettelse av nytt søknadsalternativ hos SO: fritt sammensatt årsstudium i realfag.

6.9.04	Eventuelt 
Det var ingen saker til eventuelt. 

Leder takket avtroppende studiedekan Frøydis Hertzberg og studentrepresentant Boel Christensen Scheel for innsatsen i komiteens arbeid.

Anne-Brit Kolstø/sign.
leder

					Kirsti Harg/sign.
					seniorrådgiver